บาทเปิด 29.85/87 แข็งค่า
ธนาคารซีไอเอ็มบี ไทย รายงาน เงินบาทเปิด 29.85/87 แข็งค่าตามภูมิภาค หลังตัวเลขศก.สหรัฐฯดีขึ้น-จับตาทุนไหลเข้า
29 ม.ค. 2556

ธนาคารซีไอเอ็มบี ไทย รายงาน เงินบาทเปิด 29.85/87 แข็งค่าตามภูมิภาค หลังตัวเลขศก.สหรัฐฯดีขึ้น-จับตาทุนไหลเข้า
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.85/87 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 29.98/30.00 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค
"เงินบาทมีแนวโน้มแข็งค่าหลังตัวเลขเศรษฐกิจสหรัฐเมื่อคืนออกมาดี" นักบริหารเงิน กล่าว
ปัจจัยที่ส่งผลกระทบต่อค่าเงินนอกเหนือจากตัวเลขเศรษฐกิจของสหรัฐที่ประกาศออกมาเมื่อคืนนี้ค่อนข้างจะดีแล้ว ตลาดยังจับตาดูเรื่องการไหลเข้าของเงินทุนจากต่างประเทศเช่นเดิม
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 90.64/68 เยนดอลลาร์ ปรับตัวแข็งค่าจากระดับ 90.70/72 เยน/ดอลลาร์ ส่วนเงินยูโรอยู่ที่ระดับ 1.3449/3451 ดอลลาร์/ยูโร อ่อนค่าเล็กน้อยจากระดับ 1.3453/3454 ดอลลาร์/ยูโร
นักบริหารเงินประเมินการเคลื่อนไหวของเงินบาทในวันนี้ไว้ในกรอบระหว่าง 29.80-29.90 บาท/ดอลลาร์